Előterjesztés Zalakaros Város Önkormányzata Képviselőtestületének 2022. november 24-én tartandó ülésére

Tárgy: Pályázati felhívás Zalakaros, 761/1 és 767/2 hrsz-ú ingatlanok értékesítése tárgyában
                               
Az előterjesztést készítette: Bognár Ottó Péter településstratégiai, hatósági és közbiztonsági referens

Tisztelt Képviselőtestület!

Zalakaros Város Önkormányzat Képviselőtestülete határozatában döntött a telkek értékesítése érdekében szükséges intézkedések megtételéről, így a biztonságosabb csomópont kialakítása érdekében a szabályozási vonal módosításáról, annak Helyi építési szabályzatban történő átvezetéséről, illetve a módosított szabályozási vonalnak megfelelően a telekhatár-rendezési eljárás megindításáról. A fenti rendelkezéseknek megfelelő telekalakítást a Zala Megyei Kormányhivatal Földhivatali Főosztálya 830.093/2022. számú, 2022. október 20-án kelt határozatával engedélyezte, a változás ingatlan-nyilvántartási átvezetése folyamatban van.

Az engedélyezett telekalakítás szerint kialakuló telkek értékesítéséhez egyrészt szükséges a vagyonrendelet módosítása (a változási vázrajz alapján a 760/2 hrsz-ú kivett közút területe 2750 m2-ről 2908 m2-re növekedik, a 767/1 hrsz-ú kivett közút területe 1033 m2-re csökken, a 767/2 hrsz-ú kivett közút területe 359 m2 csökken, a lecsökkent területű 767/1 és 767/2 hrsz-ú ingatlanokat forgalomképessé kell nyilvánítani), másrészt szükséges a rendeltetés mód változtatásához a 767/1 és 767/2 hrsz-ú ingatlanokat kivett, beépítetlen terület művelési ágú ingatlanná nyilvánítani.

Zalakaros Város Önkormányzata Képviselőtestületének Az Önkormányzat vagyonáról, a vagyongazdálkodás és vagyonhasznosítás szabályairól  szóló 14/2004 (IV.21.) rendelete alapján az ingatlanok, valamint az 1.000.000, - Ft feletti ingó egyéb vagyontárgyakról minden esetben a Képviselőtestület jogosult dönteni. Az ingatlanokat a Képviselőtestület jelöli ki eladásra, hasznosításra a hasznosítás módjának és pályáztatás induló árának megállapításával.
A vagyonhasznosítás módjai /ingatlan, vagyoni értékű jog eladás, bérbeadás, kezelés, használat esetén/ során a 18. §. kivételével pályázat, nyilvános árverés, nyilvános árverést követő egyedi ajánlat alapján dönt a Képviselőtestület.
Az egyedi ajánlat csak akkor fogadható el elsődlegesen, ha a költségvetésben és módosításaiban előre értékesítésre kijelölt az ingatlan, a vagyoni értékű jog bérbeadása, kezelése, használata.
A pályázati eljárás főszabályként nyilvános, zártkörű pályázatot a 20. §. /2/ és /3/ bekezdésében felhatalmazott jogosult elrendelni.
Az ingatlanokkal kapcsolatban értékbecslést kértünk Lukácsa Attila ingatlanvagyon értékelőtől. Az értékbecslő az ingatlanokra vonatkozóan külön-külön elkészítette értékelését, mely alapján a javasolt kiinduló vételárak: 
	
	utca
	hrsz.
	m2
	irányár: 

	
	
	
	
	nettó
	ÁFA
	bruttó

	[bookmark: _Hlk81922621]1.
	Gyöngyvirág sor
	767/1
	1033
	9.400.000,- Ft
	2.538.000,- Ft
	11.938.000,- Ft

	2.
	Gyöngyvirág sor
	767/2
	  359
	2.700.000,- Ft
	729.000,- Ft
	3.429.000,- Ft



A Képviselőtestület a 767/1 és 767/2 hrsz-ú telkek telekegyesítését elsődlegesen nem támogatta, ezért a pályázati felhívásban a telkek külön-külön történő értékesítését javaslom. A pályázati felhívásban szerepeltettük a Képviselőtestület határozatában megfogalmazott feltételeket is, mely szerint:
A Gyöngyvirág sor 767/1 és 767/2 hrsz.-ú telkek telekalakításánál az alábbi feltételek érvényesülését támogatja, melyet a telkek értékesítési feltételeiként – elsősorban a környezeti terhelés (túlépítés, benapozás, gépjármű forgalom növekedésének) megakadályozása érdekében- szükséges biztosítani:
-              a legnagyobb épületmagasság: 4,5 m;
-              egy főrendeltetésű épület épülhet;
-              egy épületben l legfeljebb 2 rendeltetési egység helyezhető el.

[bookmark: _Hlk119336801][bookmark: _Hlk119338641]A fentiek figyelembevételével javaslom, hogy a Zalakaros, Gyöngyvirág sor 767/1 hrsz-ú 1033 m2 nagyságú ingatlant, valamint a Zalakaros, Gyöngyvirág sor 767/2 hrsz-ú 359 m2 nagyságú ingatlant jelölje ki értékesítésre, és a mellékelt pályázati felhívásokat tegye közzé.

Határozati javaslat:

Képviselőtestület:

1. [bookmark: _Hlk119391990]A Zalakaros, Gyöngyvirág sor 767/1 hrsz-ú 1033 m2 nagyságú ingatlant, valamint a Zalakaros, Gyöngyvirág sor 767/2 hrsz-ú 359 m2 nagyságú ingatlant kivett beépítetlen terület megnevezésű ingatlanokká nyilvánítja.
2. Felkéri a Hivatalt, hogy az ingatlanok művelési ág változtatása érdekében a szükséges intézkedéseket tegye meg.
3. A Zalakaros, Gyöngyvirág sor 767/1 hrsz-ú 1033 m2 nagyságú ingatlant, valamint a Zalakaros, Gyöngyvirág sor 767/2 hrsz-ú 359 m2 nagyságú ingatlant kijelöli értékesítésre.
4. [bookmark: _GoBack]Az 1. pontban megjelölt ingatlanok értékesítése érdekében helyrajzi számonként pályázati felhívásokat bocsát ki.
5. A pályáztatás kiinduló árát (vételárat) a Zalakaros, belterület 767/1 hrsz-ú 1033 m2 nagyságú ingatlan vonatkozásában bruttó 11.938.000,- forint összegben, a Zalakaros, belterület 767/2 hrsz-ú 359 m2 nagyságú ingatlan vonatkozásában bruttó 3.429.000,- Ft összegben határozza meg.
6. Felkéri a Polgármestert, hogy a beérkezett ajánlatokat terjessze a Képviselőtestület elé.

Határidő: 1-5. pont 2022. november 30.
Felelős: Novák Ferenc polgármester
Operatív felelős: Bognár Ottó Péter településstratégiai, hatósági és közbiztonsági referens


                                                                                                                             Novák Ferenc 
                                                                                                                              polgármester
